Ego Marcellus, archipresbiter Virgiacensis, notum facimus universis presentes litteras inspecturis quod domina Petronilla de la Mar dedit et concessit pro anima sua et pro animabus antecessorum suorum in meram et perpetuam elemosinam abbacie de Loco Dei et monialibus ibidem Deo servientibus mansum Cristiani de Viles cum appendiciis ejus, et pressorium ejusdem ville, et quicquid habebat per omnia apud Arcenant preter mansum Simonet et XII denarios qui debebantur eidem Petronille censuales annuatim. Et ut istud stabile sit et firmum, ad preces utriusque partis presentibus litteris sigillum nostrum apposuimus in testimonium. Actum est hoc anno Domini Mo CCo XXo Vo.